РЕПУБЛИКА СРБИЈА

НАРОДНА СКУПШТИНА

Одбор за уставна питања и законодавство

04 Број:

24. јануар 2025. године

Б е о г р а д

На основу члана 84. Пословника Народне скупштине, Одбор за уставна питања и законодавство, на седници одржаној 24. јануара 2025. године, донео је

О Д Л У К У

о организовању Првог јавног слушања

1. Организује се Прво јавно слушање Одборa за уставна питања и законодавство на тему „Представљање нацрта закона о изменама и допунама Закона о јединственом бирачком списку, који су припремљени у оквиру Радне групе за унапређење изборног процеса“.

2. Јавно слушање ће се одржати у понедељак, 27. јануара 2025. године, у Згради Народне скупштине Улица краља Милана 14, у Зеленом салону „Никола Пашић“, са почетком у 10,00 часова.

3. На јавно слушање биће позвани, у складу са чланом 84. став 5. Пословника Народне скупштине, чланови и заменици чланова Одбора за уставна питања и законодавство, сви народни посланици, чланови Радне групe за унапређење изборног процеса, представници Повереника за информације од јавног значаја и заштиту података о личности, Министарства државне управе и локалне самоуправе, Министарства унутрашњих послова, Републичке изборне комисије, удружења ЦРТА, Центар за слободне изборе и демократију и Транспарентност Србија, као и Мисије ОЕБС у Србији, Делегације Европске уније у Републици Србији, Амбасаде Сједињених Америчких Држава, Амбасаде Уједињеног Краљевства Велике Британије и Северне Ирске, Амбасаде Савезне Републике Немачке, Амбасаде Републике Италије, Амбасаде Француске Републике и Амбасаде Краљевине Норвешке.

ПРЕДСЕДНИК ОДБОРА

Милица Николић